lav4e

**РЕПУБЛИКА БЪЛГАРИЯ**

**Министерство на земеделието и храните**

# Областна дирекция “Земеделие”-Перник

**ОДОБРЯВАМ:**

**ДЕСИСЛАВА ФИГЕРОА  
Директор на ОД „Земеделие“-Перник**

**П Р О Т О К О Л**

Днес, 03.08.2023 г. в изпълнение на Заповед № РД-04-167/01.08.2023 г. на Директора на ОД „Земеделие” – Перник, комисия в състав:

**Председател:** Людмила Любомирова - директор на ДАПФСДЧР, ОД „Земеделие“- Перник

**Членове:**

1. Вероника Христова - гл. юрисконсулт в Д“АПФСДЧР“, ОД „Земеделие“- Перник

2. Стефка Стефанова-Любенова - гл. счетоводител в ОД „Земеделие“- Перник

**Със задача:**

Да разгледа, оцени и класира постъпилите оферти по покана изх. № РД-10-02-4297/11.07.2023 г. на ОД „Земеделие“-Перник за избор на оценител на земеделски земи и трайни насаждения, вписан в регистъра на независимите оценители и притежаващ сертификат за оценителска правоспособност на недвижими имоти, за изготвяне на пазарни оценки за продажба на земи, отговарящи на условията на § 12а от Преходните и заключителни разпоредби /ПЗР/ на Закона за собствеността и ползването на земеделските земи /ЗСПЗЗ/.

Покана с изх. № РД-10-02-4297/11.07.2023 г. е обявена на интернет страницата на ОД „Земеделие“-Перник. В срока за подаване на офертите, който е до 26.07.2022 г. включително, в деловодството на ОД „Земеделие“-Перник са постъпили, както следва: 1 /един/ брой плик, регистриран с вх. № РД-10-02-4370/14.07.2023 г. и 1 /един/ брой плик, регистриран с вх. № РД-10-02-4297-1/26.07.2023 г.

С оглед гореизложеното, заседанието на комисията се счита за редовно и председателят на комисията пристъпи към отваряне на пликовете, като комисията

**К О Н С Т А Т И Р А:**

**1.** Оферта с вх. № РД-10-02-4370/14.07.2023 г. по покана изх. № РД-10-02-4297/11.07.2023 г. на ОД „Земеделие“-Перник за избор на оценител на земеделски земи и трайни насаждения, вписан в регистъра на независимите оценители и притежаващ сертификат за оценителска правоспособност на недвижими имоти, за изготвяне на пазарни оценки за продажба на земи, отговарящи на условията на § 12а от ПЗР на ЗСПЗЗ, е подадена от М. М. С. на 14.07.2023 г. в запечатан плик. Към подадената оферта е приложен Сертификат № 810100297/08.08.2011 г. за оценителска правоспособност за оценка на земеделски земи и трайни насаждения, издаден от Камарата на независимите оценители в България, както и информирано съгласие за обработване на лични данни.

Комисията установи, че приложените от участника документи отговарят на изискванията, посочени в Покана изх.№ РД-10-02-4297/11.07.2023 г. на ОД „Земеделие“-Перник.

Ценовото предложение за изготвяне на 1 бр. пазарна оценка на недвижим имот е 180 лв. /словом: сто и осемдесет лева/, а срокът за изготвянето на оценката – 4 /четири/ работни дни от възлагане на изпълнението.

**2.** Оферта с вх. № РД-10-02-4297-1/26.07.2023 г. по покана изх. № РД-10-02-4297/11.07.2023 г. на ОД „Земеделие“-Перник за избор на оценител на земеделски земи и трайни насаждения, вписан в регистъра на независимите оценители и притежаващ сертификат за оценителска правоспособност на недвижими имоти, за изготвяне на пазарни оценки за продажба на земи, отговарящи на условията на § 12а от ПЗР на ЗСПЗЗ, е подадена от „Е.“ ЕООД, представлявано от К. И. Г., на 26.07.2023 г. в запечатан плик. Към подадената оферта е приложен Сертификат № 810100087/30.12.2010 г. за оценителска правоспособност за оценка на земеделски земи и трайни насаждения, издаден от Камарата на независимите оценители в България, застрахователна полица, както и информирано съгласие за обработване на лични данни.

Комисията установи, че приложените от участника документи отговарят на изискванията, посочени в Покана изх.№ РД-10-02-4297/11.07.2023 г. на ОД „Земеделие“-Перник.

Ценовото предложение за изготвяне на 1 бр. пазарна оценка на недвижим имот е 250 лв. /словом: двеста и петдесет лева/, а срокът за изготвянето на оценката – 10 /десет/ работни дни от възлагане на изпълнението.

С оглед гореизложеното, Комисията:

**Р Е Ш И:**

**На първо място класира** – офертата на М. М. С., като участник с предложена цена за 1 бр. оценка на недвижим имот – 180 лв. /словом: сто и осемдесет лева/ и срок за изготвяне – 4 /четири/ работни дни.

**На второ място класира –** офертата на „Е.“ ЕООД, като участник с предложена цена за 1 бр. оценка на недвижим имот – 250 лв. /словом: двеста и петдесет лева/ и срок за изготвяне – 10 /десет/ работни дни.

Комисията предлага на директора на ОД „Земеделие“- Перник да сключи договор с М. М. С. за изготвяне на пазарна оценка на земи, отговарящи на условията на § 12а от ПЗР на ЗСПЗЗ, като участник предложил по-ниска цена за изготвяне на пазарна оценка спрямо другия участник в процедурата.

Настоящият протокол се изготви в два еднообразни екземпляра.

**КОМИСИЯ:**

**Председател:** …………/п/……….……

/ Людмила Любомирова /

**Членове:**

1. ………/п/…………..

/ Вероника Христова /

1. ………/п/……….….

/ Стефка Стефанова-Любенова /